**NACRT PLANA PRORAČUNA**

**za 2024. s projekcijama za 2025. i 2026. godinu**

**(s kratkim obrazloženjem)**

**PRIHODI**

**PRIHODI za 2024. planirani u iznosu od 8.650.000,00 eura od čega se 423.324,00 eura odnosi na planirani preneseni višak iz prethodnih godina, što je za 13,47% više u odnosu na izvorni plan proračuna za 2023.**

U proračunu prihoda za 2024. godinu najveća stavka su ***planirane pomoći Ministarstva turizma za obnovu Tvrđave Sv. Mihovil i to u 100%-postotnom iznosu od 1.645.680,00 eura***, Projekt je prijavljen, čeka se evaluacija, a trebao bi završiti krajem 2025. godine.

**RASHODI**

***Rashodi poslovanja 2024. planirani u iznosu od 8.650.000,00 eura ili 13,47 većem u odnosu na izvorni plan proračuna za 2023.***

U proračunu rashoda za 2024. godinu, najveći dio planiranih rashoda se odnosi na rashode za nabavu nefinancijske imovine – ***investicijska ulaganja i to u iznosu od 4.968.237,00 eura od čega se najveći dio ulaganja odnosi na izgradnju novog groblja u Preku i revitalizaciju i revalorizaciju tvrđave Sv. Mihovil***, a podrobnije pojašnjenje ulaganja dajemo u nastavku ovog nacrta proračuna.

Za 2024. godinu povećani su rashodi za zaposlene i to za cca. 16% jer će se i osnovica plaće povećavati tijekom 2024. godine, što je dogovor Vlade RH i sindikata državnih i lokalnih službenika i namještenika. To je u skladu i s proračunskim ograničenjem mase plaća, članak 14. Zakona o plaćama u LPRS

**POAJŠNJENJE NEKIH RASHODA I INVESTICIJSKIH PROJEKATA U 2024.**

* ***Program „Zaželi“ – Otočke ruke pomoći – prevencija institucionalizacije***
* 23550

**Fond**: Europski socijalni fond plus

**Program**: Program „Učinkoviti ljudski potencijali 2021.-2027.“

**Tip natječaja**: Otvoreni (trajni) poziv na dostavu projektnih prijedloga (bespovratna sredstva)

**Status**: Poziv na natječaj otvoren od 21.8.2023. do 31.12.2024.

**384.000,00 eura,** 100% sufinancirano (omjer 85% - ESF: 15% - Ministarstvo rada, mirovinskog sustava, obitelji i socijalne politike)

**Trajanje projekta** 30 najviše 36 mjeseci

**Specifični cilj**: *Pružanje usluge potpore i podrške u svakodnevnom životu starijim osobama i osobama s invaliditetom.*

* ***Projekt obnove (revitalizacija i revalorizacija) tvrđave Sveti Mihovil***

*Prije same obnove riješeno je vlasništvo, premješten odašiljač, napravljena potrebna arheološka istraživanja, izrađena potrebna projektna dokumentacija te pribavljena građevinska dozvola.*

***Projekt obnove iznosi* 3.291.357,45 eura** i bit će ***100%-postotno financiran sredstvima Ministarstva turizma preko NPOO-a***, traje do kraja 2025. godine te je tako predviđen planom za 2024. i projekcijama 2025. i 2026. godine što je u skladu s Provedbenim programom Općine Preko i ciljem o valorizaciji kulturne i prirodne baštine

* ***Izgradnja novog groblja u Preku***

Izgradnja započela u rujnu 2023. godine

Projekt – Faza I. u iznosu od **3.854.208,46 eura** prema troškovniku, uključujući izgradnju oko 260 grobnih mjesta. Projekt će se provoditi krajem tekuće 2023. godine do 2027. godine. ***U rebalans proračuna za 2023. je iznos od 435.932,00 eura***

**Plan za 2024. – 1.463.614,00 eura**

**Plan za 2025. – 1.012.563,00 eura**

**Plan za 2026. – 942.100,00 eura**

* ***Aglomeracija Preko – Kali za izgradnju vodno-komunalne infrastrukture***

*Ukupna procijenjena vrijednost projekta je 7.880.072,54 eura od čega prihvatljivi dio projekta u iznosu od* ***5.043.246,62 eura sufinancira Ministarstvo gospodarstva i održivog razvoja, 630.405,81 eura Hrvatske vode, Općina Kali 315.202,90 eura*** *te* ***Općina Preko 315.202,90 eura*** *do kraja 2025. godine i to:*

2023. godine 48.487,00 eura

2024. godine 154.086,00 eura

2025. godine 116.630,00 eura

*U skladu s člankom 4. Ugovora o sufinanciranju projekta, u slučaju da iznos prihvatljivih troškova bude veći od iznos ukupne procijenjene vrijednosti, isti će se financirati sredstvima Isporučitelja vodne usluge (TD Otok Ugljan d.o.o.)*

* ***Izgradnja društvenog doma u Poljani***

Društveni dom u Poljani koristit će se za javne potrebe, društvena okupljanja, za potrebe udruga i KUD-ova, za manifestacije, a predviđeni su radovi na katu postojeće zgrade, gdje će se urediti multifunkcionalna dvorana, pomoćna prostorija te sanitarni čvor.

Vrijednost projekta je **187.961,25 eura**, vrijednost je u cijelosti uključena u rebalans za 2023. godinu, provedena je javna nabava i izabran izvođač. Od navedenog iznosa ***Ministarstvo regionalnog razvoja sufinancira iznos od 60.000,00 eura***

**Iznos od 187.961,25 eura bit će predviđen i planom za 2024. godinu**

* **Obnova i uređenje Doma za starije i nemoćne u Preku**

*Rekonstrukcije i uređenja Bratske kuće u Preku povećanjem kapaciteta postojećeg Doma za starije i nemoćne u Preku.*

**Iznos obnove prema projektu je cca. 1.500.000,00 eura, raspoređen u iznosu od 500.000,00 eura za 2024. i projekcijama za 2025. i 2026. godinu. Iznos bi bio financiran iz sredstava Ministarstva mirovinskog sustava, obitelji socijalne politike**

* ***Bigbelly spremnici otpada***

Pametna kanta za otpad koja radi na solarni pogon, samostalno dojavljuje kada je puna, smanjuje količinu otpada u sebi te generira veći profit.

Tijekom 2023. godine prema Ugovoru o sufinanciranju Općina Preko je nabavila ove spremnike u iznosu od 16.495,00 eura, dio od 60% sufinanciran je sredstvima FZOEU.

U 2024. se također planira nabava istih spremnika u iznosu od **16.495,00 eura** i istim postotkom sufinanciranja od FZOEU.

* ***Obnova uljare na Sestrunju***

Projektom obnove stare uljare na Sestrunju, osigurat će se lokalnim maslinarima prerađivački kapaciteti kojima će povećati kvalitetu proizvoda, smanjiti troškove proizvodnje ulja te omogućiti bržu i učinkovitiju preradu primarne sirovine i konkurentniji položaj na tržištu.

Projekt je podijeljen u tri grupe:

* obnova konstrukcije (zidovi , krovna konstrukcija, vanjska ovojnica),
* uređenje unutrašnjosti građevine (sanitarni blok, zidne i podne obloge, instalacije) i
* uređenje vanjskog okoliša (prilazna rampa, ograda)

Projekt je procijenjen na iznos od **67.427,51 eura** od čega ***Ministarstvo regionalnog razvoja sufinancira 56.500,00 eura***

* ***TIC – Ugljan***

Opremanje turističko – informativnog centra u mjestu Ugljan. Vrijednost opremanja je procijenjena na **20.125,00 eura** od čega ***LAG Mareta sufinancira dio u iznosu od 17.932,50 eura.*** Odluka donesena u travnju 2023. godine te je projekt u cijelosti uključen u rebalans 2023. godine, **ali u plan za 2024. godinu kada se očekuje povrat sredstava**

* **Sanacija opasnih mjesta na Ugljanu**

Postavljeni su usporivači prometa u zoni Osnovne škole u naselju Lukoran 2022. godine, prema prometnom elaboratu.

Napravljen je projekt sigurnosti prometa na cestama za mjesto Ugljan tvrtke ST LINE d.o.o., te će nakon toga biti nabavljeni usporivači prometa i prometna signalizacija.

* **Cestovni ulaz u mjesto Preko**

U 2023. godini je izvorno planiran iznos od 53.090,00 eura koji se odnosi na otkup zemljišta za izgradnju cestovnog ulaza u mjesto Preko. Izmjenama i dopunama taj je iznos sveden na 0,00 eura uz razloga što do 30. listopada nije ostvareno ništa po toj osnovi.

**U 2024. i projekcijama za 2025., planirano je 150.000,00 eura za svaku godinu**

* **Cesta prema zoni Mačjak – Šumljak**

*Glavni pristup ugostiteljsko – turističkoj zoni* ***Mačjak – Šumljak*** *zasniva se na pristupnoj cesti ranga nerazvrstane ceste (u ukupnoj dužini od cca 2 km od raskrižja na državnoj cesti D110 do ulaska u zonu) za koju je izdana Lokacijska dozvola (KLASA: UP/I-350-05/20-01/000041, URBROJ: 2198/1-07/11-20-0008, Zadar, 10. studenog 2020. godine).*

***Trasa pristupne ceste je uglavnom na razini neuređenog makadamskog puta (do mjesta gdje se odvaja dio koji se produžuje do uvale Prtljug) dok je u dijelu koji vodi prema samoj zoni u potpunosti neuređenog profila.***

U tekućoj 2023. godini, ***na ime troškova izvlaštenja ostvareno je oko 23.398,00 eura, planirano je rebalansom 83.650,00 eura.***

**U 2024. godini na ime izvlaštenja prijedlog plana je u iznosu od 50.000,00 eura**

**U slijedećoj 2024., trebala bi započeti I. Faza same izgradnje u iznosu od oko 1.000.000,00 eura: 2024. – 400.000,00 eura, 2025. – 300.000,00 eura i**

**2026. – 300.000,00 eura**

* **Gastro manifestacija „Večer priješke kužine“**

Cilj projekta „Večer priješke kužine” je valorizacija i promocija lokalnih ribljih proizvoda kroz turističko gastronomsku ponudu općine Preko i otoka Ugljana, kao ribarstvenog područja sa tisućljetnom maritimnom tradicijom.

Odobrena sredstva namijenjena su održavanju gastro manifestacije „Večer priješke kužine“ te promicanju ribarske i maritimne tradicije kroz provođenje aktivnosti  putem kojih će se podučavati i promovirati tradicionalne ribarske vještine, znanja i običaji kao i  konzumacija ribljih proizvoda.

Projekt je odobren unutar Mjere 2. “Ulaganja u valorizaciju i promociju ribarske i maritimne baštine” iz Lokalne razvojne strategije u ribarstvu 2014. - 2020. LAGUR Plodovi mora, a njegova provedba trajat će **5 mjeseci**.

Za projekt „Večer priješke kužine“ nositelju projekta Općini Preko i projektnom partneru TZO Preko odobrena su sredstva u ukupnom iznosu od **44.883,92 eur.**

* **Poslovne zone: Korčulanići i Sutomišćica**

U svrhu poticanja gospodarskog razvoja i poduzetničkih aktivnosti na području Općine Preko.

*Unutar Poduzetničke zone „ Korčulanići“ planirana je gradnja građevina poslovne namjene sukladno važećoj prostorno-planskoj dokumentaciji. U cilju stvaranja uvjeta za poticanje gospodarskog razvoja i poduzetničkih aktivnosti Općina Preko će na području Poduzetničke zone „ Korčulanići“ izgraditi potrebnu komunalnu infrastrukturu i urediti javne prometne površine.*

*Komunalna zona u Sutomišćici na lokaciji Grušine, u tijeku je čišćenje i priprema terena površine 20.000 metara četvornih za komunalnu zonu gdje će se smjestiti: reciklažno dvorište, odlagalište građevinskog otpada, kompostana, te prostori i skladišta općinskih komunalnih tvrtki Otok Ugljan d.o.o. i Obala i parkovi d.o.o., kao i pročistač za potrebe zone.*

**KONTINUIRANA ULAGANJA**

* Izgradnja nerazvrstanih cesta i geodetski elaborati za nerazvrstane ceste Sanacija postojećih nerazvrstanih cesta u 2024.
* ***DV Lastavica*** – ***planirani iznosi sredstava od 85.370,00 eura*** za ***fiskalnu održivost u 2024. i kroz slijedeće 2 godine***
* Aglomeracija – Ugljan obuhvaća rješavanje kanalizacije i pročišćavanja otpadnih voda za mjesto Ugljan i sva pripadajuća naselja te Psihijatrijsku bolnicu Ugljan
* Uređenje šetnica uz obalu – Općina Preko
* Uređenje javnih površina
* Sanacija rive u mjestu Ugljan
* Projektna dokumentacija za uređenje Centar u mjestu Preko i Ugljan
* PRŠI – Plan razvoja infrastrukture širokopojasnog pristupa
* Nabava čistilice – kapitalna pomoć za nabavu sredstava za uređenje površina uz ceste
* Sufinanciranje biste Biskupa Marcelića
* Povećanje iznosa za stipendije
* Povećanje iznosa božićnica za umirovljenike
* Sufinanciranje rada raznih kulturnih i sportskih udruga
* Postavljenje fotonaponskih panela na zgradu DV Lastavice